Frederikshavn White Hawks har fundet formen og ikke mindst evnen til at lave mål. Nordsjælland er normalt et hold, som Frederikshavn sjældent vinder over. Foran knap 1.000 tilskuer i Iscenter Nord i Frederikshavn bølgede kampen frem og tilbage i de to første perioder. Frederikshavn kom foran i kampens første minutter på mål af Vjaceslavs Fanduls. Nordsjælland fik både udlignet og bragt sig foran med 2-1, inden Jeff Corey huggede til. 2-2 efter 1. periode. I anden periode var der også godt gang i målscoreren. Frederikshavn vandt perioden med 3-2. Den 3. og sidste periode var en taktisk og kedsommelig affære. Kampen blev reelt afgjort, da Nikolaj Nedermark bragte Frederikshavn foran med 6-4. Et minutter før tid øgede Jeff Corey til slutresultatet 7-4. Frederikshavn måtte endnu engang undværre Ludomir Pisar i målet, men reserven Dennis Aaby stod igen en godkendt kamp, selv om han ikke var helt uden skyld i specielt Nordjællands mål til 3-2 i 2. periode. Med sejren kravler Frederikshavn to pladser op i tabellen. Holdet er nu nummer seks.

Referat:
Pucken glider Frederikshavns vej for tiden. Søndag hentede holdet den femte sejr i træk, da Nordsjælland blev besejret med 7-4.